Kipi
Kipi on küla Saare maakonnas Saaremaa vallas. Ajalooliselt kuulus küla Kihelkonna kihelkonda. Aastatel 2014–2017 (kuni Eesti omavalitsuste haldusreformini) asus küla Lääne-Saare vallas, 2014. aastani kuulus ta Lümanda valda. Sealne puurauk on Rootsiküla lademe, selle Rootsiküla kihistu ja Vesiku kihtide laiendatud stratotüüp. Lisaks on see Soeginina, Kuusnõmme ja Viita kihtide neostratotüüp. Veel on sealne puurauk Paadla lademesse kuuluvate Himmiste kihtide laiendatud stratotüüp.